ΓΡΑΠΤΗ ΕΡΩΤΗΣΗ E-0803/01

υποβολή: Hiltrud Breyer (Verts/ALE) προς την Επιτροπή

(19 Μαρτίου 2001)

Θέμα: Κρίση ΣΕΒ: θέματα αξιώσεων αποζημίωσης και μέτρα της Επιτροπής

1. Κατά πόσο είναι ενήμερη η Ευρωπαϊκή Επιτροπή για ποινικές διαδικασίες ή αξιώσεις αποζημίωσης λόγω αντικανονικών διαδικασιών παραγωγής κατά παραγωγών ζωοτροφών εντός ή εκτός της ΕΕ; Σε περίπτωση που δεν είναι εις γνώσιν της Ευρωπαϊκής Επιτροπής τέτοιες διαδικασίες, πώς αξιολογεί το γεγονός ότι δεν έχουν κινηθεί ποινικές διαδικασίες κατά παραγωγών ζωοτροφών;

2. Είναι η Ευρωπαϊκή Επιτροπή της γνώμης ότι πρέπει να μην ισχύσει η ευθύνη των παραγωγών σε περίπτωση παραβάσεων;

3. Ποια είναι τα μέτρα που θα λάβει η Ευρωπαϊκή Επιτροπή στο πλαίσιο της κρίσης της ΣΕΒ όσον αφορά την τροποποίηση της οδηγίας περί ευθύνης που απορρέει από τα ελαττωματικά προϊόντα;

4. Πρόκειται να λάβει η Ευρωπαϊκή Επιτροπή μέτρα για την ανοικτή δήλωση ζωοτροφών;

5. Πρόκειται να λάβει η Ευρωπαϊκή Επιτροπή μέτρα για την κατάρτιση θετικού καταλόγου των συστατικών των ζωοτροφών και να θεσπίσει ότι απαιτείται σαφής δήλωση για το εάν οι ζωοτροφές είναι ζωϊκής ή φυτικής προελεύσεως;

6. Ποια είναι τα μέτρα που λαμβάνει η Ευρωπαϊκή Επιτροπή με στόχο την εξεύρεση εναλλακτικών λύσεων για τη χρησιμοποίηση ζωϊκών και πτωματικών αλεύρων στις ζωοτροφές;

7. Πότε πρόκειται να διοργανωθεί από την Ευρωπαϊκή Επιτροπή μια διάσκεψη για τις ζωοτροφές, παρόμοια με εκείνη του Ιουλίου του 1997;

Απάντηση του κ. Byrne Εξ ονόματος της Επιτροπής

(4 Ιουλίου 2001)

Αν και η Επιτροπή δεν διαθέτει πληροφορίες ότι τέτοια περίπτωση έχει έρθει ενώπιον ποινικού δικαστηρίου για ακρόαση σε οποιοδήποτε κράτος μέλος, γνωρίζει ότι μία τουλάχιστον καταγγελία έχειποβληθεί από πολιτικώς ενάγοντα στη Γαλλία, η οποία εξετάζεται σήμερα σύμφωνα με προσωρινή εντολή.

Η οδηγία του Συμβουλίου 85/374/ΕΟΚ της 25ης Ιουλίου 1985 περί της ευθύνης για ελαττωματικά προϊόντα1(1) έχει εισαγάγει στην Κοινότητα την αρχή της ευθύνης χωρίς πταίσμα. Σύμφωνα με αυτήν κάθε παραγωγός ελαττωματικού κινητού προϊόντος πρέπει να αποζημιώσει για οποιαδήποτε ζημιά προκαλείται στη φυσική ευημερία ή την ατομική ιδιοκτησία, ανεξάρτητα από το εάνπάρχει ή όχι αμέλεια εκ μέρους του παραγωγού. Ωστόσο πρέπει να σημειώσουμε ότι σύμφωνα με τους γενικούς κανόνες περί ευθύνης, το άρθρο 4 της οδηγίαςπενθυμίζει ότι Ο ζημιωθείςποχρεούται να αποδείξει τη ζημία, το ελάττωμα και την αιτιώδη σχέση μεταξύ ελαττώματος και ζημίας· επιπλέον στο άρθρο 7, όπου προβλέπονται οι προϋποθέσεις για την εξαίρεση του παραγωγού από την ευθύνη του, περιλαμβάνεται στο σημείο (ε) η περίπτωση όπου το επίπεδο των επιστημονικών και τεχνικών γνώσεων όταν έθεσε το προϊόν σε κυκλοφορία, δεν επέτρεπε να διαπιστωθεί η ύπαρξη του ελαττώματος.

Η οδηγία κάλυπτε στην αρχική της εκδοχή όλα τα κινητά προϊόντα με την εξαίρεση των πρωτογενών γεωργικών προϊόντων και των θηραμάτων. Πρωτογενή γεωργικά προϊόντα σήμαινε προϊόντα του εδάφους, της κτηνοτροφίας και της αλιείας, με την εξαίρεση των προϊόντων που έχουνποστεί αρχική επεξεργασία. Επομένως οι ζωοτροφές οι οποίες κατ' αρχήν έχουνποστεί αρχική επεξεργασία, καλύπτονταν ήδη από την οδηγία του Συμβουλίου 85/374/ΕΟΚ.

Ύστερα από την κρίση της σπογγώδους εγκεφαλοπάθειας των βοοειδών (Σ.Ε.Β.) η Επιτροπή πρότεινε την τροποποίηση της οδηγίας και την επέκταση του πεδίου εφαρμογής της επίσης στα πρωτογενή γεωργικά προϊόντα και στα θηράματα. Η οδηγία 1999/34/ΕΚ του Κοινοβουλίου και του Συμβουλίου της 10ης Μαΐου 1999 που τροποποιεί την οδηγία του Συμβουλίου 85/374/ΕΟΚ περί της προσέγγισης των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων2(2)ποχρεώνει σήμερα τα κράτη μέλη να εφαρμόζουν αυστηρή ευθύνη για τα ανεπεξέργαστα γεωργικά προϊόντα. Ο κ. βουλευτής καλείται να παραπεμφθεί στην έκθεση της Επιτροπής περί της εφαρμογής της οδηγίας 85/374/ΕΟΚ, την οποία η Επιτροπή ενέκρινε στις 31 Ιανουαρίου 20013(3).

Στις 7 Ιανουαρίου 2000, η Επιτροπή ενέκρινε πρόταση περί εισαγωγής νέου συστήματος σήμανσης4(4). Αυτή η πρόταση βρίσκεται σήμερα ενώπιον του Κοινοβουλίου και του Συμβουλίου. Η πρόταση της Επιτροπής προβλέπει ότι κάθε συστατικό μέσα στις σύνθετες ζωοτροφές θα αναγράφεται πάνω στην ετικέτα ώστε να διευκολύνεται ο γεωργός να επιλέγει ύστερα από την ενημέρωσή του. Δεν θα επιτρέπονται πλέον ομαδικές ονομασίες των συστατικών. Αυτή η πρόταση βρίσκεται ακόμαπό συζήτηση στο Συμβούλιο και στο Κοινοβούλιο σύμφωνα με τη διαδικασία της συναπόφασης.

Η Επιτροπή εξετάζει εάν πρέπει να αναθέσει την εκπόνηση μελέτης σκοπιμότητας σχετικά με το θέμα αυτό, με ειδική μνεία όσον αφορά τον καθορισμό κανόνων για τη σύνταξη και τη διατήρηση θετικού καταλόγου.

Ύστερα από την απόφαση του Συμβουλίου να επεκτείνει στα μη μηρυκαστικά την απαγόρευση για τη χρήση επεξεργασμένων ζωικών πρωτεϊνών στις ζωοτροφές ώστε να ενισχυθούν οι εγγυήσεις για τους καταναλωτές όσον αφορά την ασφάλεια των τροφίμων και ύστερα από την αίτησή του για ανάλυση της προσφοράς και της ζήτησης φυτικών πρωτεϊνών, η Επιτροπήπέβαλε δύο έγγραφα στο Κοινοβούλιο και στο Συμβούλιο, στα οποία καλείται ο κ. βουλευτής να παραπεμφθεί.

- το πρώτο είναι ένα έγγραφο εργασίας(5) περί της προσφοράς και της ζήτησης φυτών πλούσιων σε πρωτεΐνες στην Κοινότητα ύστερα από την κρίση Σ.Ε.Β.,

- ανακοίνωση(6) στο Κοινοβούλιο και στο Συμβούλιο περί των επιλογών για την προαγωγή των καλλιεργειών φυτικών πρωτεϊνών στην Κοινότητα με βάση το έγγραφο εργασίας.

Δεν προβλέπεται μέσα στο 2001 να δοθεί συνέχεια στο συνέδριο με θέμα τις ζωικές πρωτείνες που οργανώθηκε τον Ιούλιο του 1997.

(1) ΕΕ L 210 της 7.8.1985.

(2) ΕΕ L 141 της 4.6.1999.

(3) COM(2000)893 τελικό.

(4) COM(1999)744 τελικό.

(5) SEC(2001)431.

(6) COM(2001)148 τελικό.